རང་རྒྱལ་གྱི་ཉེས་ཁྲིམསདོན་ཚན༣༤༡ནང་།ཁྲིམས་འགལ་གྱིས་རྒྱལ་ཁབ་ཀྱི་སྲུང་སྐྱོབ་བྱ་ཡུལ་གཙོ་བོ་སྟེ།ཉམས་ཉེན་ཆེ་བའི་རི་དྭགས་རྩ་ཆེན་རིགས་ལྐོག་རྔོན་དང་།ཉོ་ཚོང་།སྐྱེལ་འདྲེན།དེ་ལས་བཟོས་པའི་ཐོན་རྫས་རྒྱལ་ཕྱིར་འཚོང་བ་སོགས་ཀྱི་བྱས་ཉེས་ལ་ལོ་ལྔ་མན་གྱི་དུས་བཀག་བཙོན་འཇུག་དང་མ་དངུལ་གྱི་ཆད་པ་གཅོད་རྒྱུ་དང་།གལ་ཏེ་ཉེས་འབྲས་ཚབས་ཆེ་ན་ལོ་ལྔ་ནས་བཅུ་བར་གྱི་དུས་བཀག་བཙོན་འཇུག་དང་མ་དངུལ་གྱི་ཆད་པ་གཅོད་རྒྱུ།ཉེས་འབྲས་ཤིན་ཏུ་ཚབས་ཆེ་བ་ལ།ལོ་བཅུ་ཡན་གྱི་དུས་བཀག་བཙོན་འཇུག་དང་མ་དངུལ་གྱི་ཆད་པ་གཅོད་རྒྱུ་མ་ཟད།རྒྱུ་ནོར་ཡོད་ཚད་གཞུང་བཞེས་སུ་ལེན་རྒྱུ་ཐག་བཅད་ཡོད།རི་དྭགས་རྔོན་པའི་སྒྲིག་སྲོལ་དང་འགལ་ཞིང་།རི་དྭགས་རྔོན་མི་རུང་བའི་གནས་དང་དུས་སུ།བཀོལ་མི་རུང་བའི་ལག་ཆ་དང་ཁྲིམས་འགལ་གྱི་བྱེད་ཐབས་ཅི་རིགས་བཀོལ་ནས་རི་དྭགས་རྔོན་པ་དང་།རི་སྐྱེས་སྲོག་ཆགས་ཀྱི་ཐོན་ཁུངས་གཏོར་བརླག་ཐེབས་པའི་མཇུག་འབྲས་ཚབས་ཆེན་ཅན་ལོ་གསུམ་མན་གྱི་དུས་བཀག་བཙོན་འཇུག་དང་།མ་དངུལ་གྱི་ཆད་པ་གཅོད་རྒྱུ་ཐག་བཅད་ཡོད།